ખેડૂતની કમાલ, વેલા પર પકવ્યા ગળચટ્ટા બટેટા | Vinay Rakholiya
Posted by: rakholiya | December 1, 2010
ખેડૂતની કમાલ, વેલા પર પકવ્યા ગળચટ્ટા બટેટા
અમરેલીના ખેડૂતની કમાલ, વેલા પર પકવ્યા ગળચટ્ટા બટેટા
સાવરકુંડલા તાલુકાના ઝીંઝુડા ગામના ખેડૂતની કમાલ
દરેક દેશ અને દરેક પ્રાંતમાં ભોજનમાં સૌથી વધુ પીરસવામાં આવતા બટેટા જમીનની અંદર નહીં પરંતુ વેલા પર પાકે છે તેવી વાત કોઈ કહે તો પ્રથમ દ્રષ્ટિએ તો હસવું આવે પરંતુ સાવરકુંડલા નજીક આવેલા ઝીંઝુડા ગામમાં જઈએ તો આ વાત પુરાવા સાથે સાચી લાગે છે.
ઝીંઝુડા ગામમાં રહેતા ખેડૂતે ખરેખર કમાલ કરી બતાવી છે. જમીનની અંદર નહીં પરંતુ જમીનથી ઉપર વેલામાં ૩૦૦થી ૫૦૦ ગ્રામ સુધીના બટેટાનો પાક ઊતારી બતાવ્યો છે. જો કે આ બટેટા સહેજ ગળચટ્ટા હોય છે પરંતુ ભોજનમાં અસ્સલ બટેટા જેવો જ સ્વાદ આપે છે.
સાવરકુંડલા તાલુકાના ઝીંઝુડા ગામમાં રહેતા ગોબરભાઈ આસોદરિયા આજથી ૧૩ વર્ષ પહેલાં લાઠી નજીક આવેલા શેખપીપરિયા ગામમાં હંસરાજભાઈ આસોદરિયાના ઘરે કોઈ કામ અર્થે ગયા હતા. આ સમયે હંસરાજભાઈના ઘરે વેલામાં પાકતા બટેટા તેઓએ જોયા હતા. ત્યાંથી તેઓ વેલાનો છોડ પોતાની સાથે લેતા આવ્યા અને ઘરના ફળિયામાં તે વાવી દીધો.
ત્યારથી અત્યાર સુધી દર વર્ષે દિવાળીથી હોળી સુધીના દિવસોમાં ૩૦૦થી ૫૦૦ ગ્રામ વજનના ગળચટ્ટા બટેટા વેલામાં પાકી રહ્યા છે. અને દર વર્ષે તેઓ બટેટાનો ફાલ ઉતારીને વેચી રહ્યા છે. ઝીંઝુડા ગામના ગોબરભાઈએ જમીનની અંદરના બદલે વેલા પર પકવેલા બટેટાની બાબતોમાં સરકારે વિચારવા જેવું ખરું.